Siti Hardijanti Rukmana

Siti Hardijanti Hastuti Rukmana (èlahèraghi 23 Januari 1949), otabâ sè toman èkennal kalabân nyama sebbhudhân Tutut Soeharto, panèka Mentri Sosial Republik Indonèsia è Kabinet Pembangunan VII. Sabelumma, panèka pèrna ajâbhât mènangka angghuta MPR RI Fraksi Golkar ḍâri taon 1992 kantos 1998. Tutut panèka pottra palèng seppo ḍâri mantan Prèsidèn Republik Indonesia sè kapèng dhuwâ, Soeharto.

 Kaoḍiân Awwâl 
Siti Hardijanti Hastuti lahèr è Yogyakarta è taon 1949 mènangka pottra palèng seppo ḍâri pasangan Soeharto sareng Siti Hartinah. È bâkto jârèya, rammaèpon ajâbhât mènangka Komandan Brigade Mataram (Wehrkreise III) è Yogyakarta kalabân pangkat Letnan Kolonèl. Panèka jhughân katoronnan Mangkunegara III ḍâri ghâris èbhuna.

Nyama Tutut asalla ḍâri sebbudhân bâkto ghi' kènnè'na. È molaèna, panèka toman èolok Tuti, pèndâ'na ḍâri Hastuti. Namon polana kadhâng panjhânnângèpon ta' ngèdingaghi bâkto èolok, rammaèpon abhujhu' kalabân monyèna kareta apè 'Tut tut tut'. Ahèrra sebbudhân panèka terros malekat, dhâddhi Tutut.

Panèka mènangka tândhâ oḍi'na kalowarga militèr, jhâ' tèllo' ḍâri pottra-pottrana Soeharto (tamaso' Tutut) èlahèraghi bâkto rammaèpon adhinas bân apèsa ḍâri kalowargana. Tutut èlahèraghi bâkto Soeharto ghi' atempur è dâlem perrang gèrilya è lowar kota Yogyakarta. Soeharto tak ngoladhi pottra kapèng sèttongnga salama tèllo' bulân salastarèna èlahèraghi.

Panjânnângèpon lulus ḍâri SMA Negeri 1 Jakarta bân pèrna kuliah è Fakultas Teknik Universitas Trisakti, sanajjân tak kantos marè.

 Sombher